Steven de Jong
Steven de Jong (Skarsterbrêge, 26 juny 1962) is in súksesfolle Fryske regisseur en produsint fan (spyl)films. De Jong folge de "Media Akademy" in Hilfertsom en makke dêrnei namme mei ferfilmingen fan meast Fryske ûnderwerpen. As regisseur makke er sawol jeugdfilms as films foar folwoeksenen.

Biografy

Jonge jierren en start filmkarrière 
De Jong is hikke en tein yn Skarsterbrêge. Nei de middelbe reskoalle begûn hy as 18-jierrige in platewinkel op de Jouwer. Dêr kaam letter in cd-winkel op It Hearrenfean by. Lettter folge De Jong de "Media Academie" yn Hilfertsom en makke dêrnei namme mei in soad ferfilmings fan meast Fryske ûnderwerpen. Hy makke yn 1981 syn debút as akteur yn Zeg 'ns Aaa. Hy wurke dêrnei mear as tsjien jier foar de produksjemaatskippijen fan Joop van den Ende en John de Mol, as ûnde mear regisseur en produsint, foar ferskate telefyzjeproduksjes wêrûnder Goede Tijden Slechte Tijden, De Erfenis en Paardenmagazine.

Selsstannich 
Yn 1995 sette de Jong in eigen produksjemaatskippij op, Steven Dejong Producties. Hy produsearre, regisearre en skreau it senario foar tsientallen films en telefysyproduksjes, wêrûnder Spijkerhoek, De Hel van ’63, De Scheepsjongens van Bontekoe en Snuf de Hond.

Hy wie dêrnei aktyf as regisseur en as bestjoerder fan syn trije produksjemaatskippijen. Tegearre mei Dick van den Heuvel skriuwt hy faak de senario's. De Jong is ek foarsitter fan de Stichting Frysk Filmfûns.

Prizen 
Yn 2000 wûn De Jong de 'Televizierring' foar Westenwind foar syn wurk as regisseur en creative producer. Foar syn rezje- en aktearwurk foar De Fûke krige hy de Stimulânspriis, en ek 2 Gouden Keal-nominaasjes. Mei syn films wûn hy ferskate oare prizen, wêrûnder in platinafilm foar De schippers van de Kameleon, in gouden film foar De Scheepsjongens van Bontekoe, Kameleon 2 en De Hel van '63, en in tal lokale prizen as de Cinekid bêste film foar Penny's Shadow en de titel Best Art & Director op it Bagdad International Film Festival.

Filmografy (as regisseur)

Spylfilms 
 De Gouden Swipe - 1995
 De Fûke - 2000
 De Schippers van de Kameleon - 2003
 Kameleon 2 - 2005
 De Scheepsjongens van Bontekoe - 2006
 Snuf en de Jacht op de Vliegende Volckert - 2008
 Snuf de Hond in Oorlogstijd - 2008
 De Hel van '63 - 2009
 Snuf en de IJsvogel - 2010
 Snuf en het Spookslot - 2010
 Penny's Shadow - 2011
 Leve Boerenliefde - 2013
 Stuk! - 2014
 Spaak - 2017
 De Kameleon aan de Ketting - 2021
 Grutte Pier - 2022

Telefyzjeriges 
Onderweg naar Morgen - 1995-1999 
Westenwind - 1999
Baas boppe Baas - 2005  
Dankert & Dankert - 2005 
Van Jonge Leu en Oale Groond - 2005 
Penny - 2008 
Bit - 2008 (basearre op it libben fan Tjitse Smeding)
De Kameleon - 2018

Filmografy (as akteur) 
Snuf de Hond in oorlogstijd - 2008 - Tjerk Verhoef (omke fan Tom)
Spijkerhoek - 1990 - 1992
De Schippers van de Kameleon - 2003 + heit Klinkhamer
Kameleon 2 - 2005 - heit Klinkhamer
De scheepsjongens van Bontekoe - 2006 - Klaas Hajo (heit fan Peter)
De Kameleon - 2018, heit Klinkhamer

Frysk filmakteur
Frysk filmprodusint
Frysk filmregisseur
Nederlânsk filmakteur
Nederlânsk filmregisseur
Nederlânsk filmprodusint
Nederlânsk persoan fan Frysk komôf
Persoan berne yn Skarsterbrêge
Persoan berne yn 1962